CELEX: E2012P0014
Language: sl
Date: 2012-12-04 00:00:00
Title: Tožba Nadzornega organa Efte proti Kneževini Lihtenštajn, vložena 4. decembra 2012 (Zadeva E-14/12)

7.3.2013   
            
            
               SL
            
            
               Uradni list Evropske unije
            
            
               C 66/28
            
         Tožba Nadzornega organa Efte proti Kneževini Lihtenštajn, vložena 4. decembra 2012
   (Zadeva E-14/12)
   2013/C 66/08
   Nadzorni organ Efte, ki ga zastopajo Xavier Lewis, Clémence Perrin in Catherine Howdle, zastopniki za Nadzorni organ Efte, Rue Belliard 35, 1040 Bruselj, Belgium je 4. decembra 2012 na Sodišču Efte vložil tožbo proti Kneževini Lihtenštajn.
   Nadzorni organ Efte od Sodišča Efte zahteva, naj ugotovi, da:
   
               1.
            
            
               Kneževina Lihtenštajn („Lihtenštajn“) s tem, ko je ohranila v veljavi zakonodajo, ki nalaga osebam, ki stalno prebivajo v Lihtenštajnu in so odgovorne za agencije za začasno delo, obveznost zagotavljanja jamstva v višini 50 000 švicarskih frankov, medtem ko morajo osebe, ki imajo podobno funkcijo in stalno prebivališče zunaj Lihtenštajna, ter agencije, ki nudijo storitve začasne zaposlitve na čezmejni ravni, zagotoviti jamstvo v višini 100 000 švicarskih frankov, ni izpolnila svojih obveznosti iz členov 31 in 36 Sporazuma o Evropskem gospodarskem prostoru;
            
         
               2.
            
            
               se Kneževini Lihtenštajn naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
               —
            
            
               Nadzorni organ Efte ugotavlja, da Lihtenštajn ni ravnal v skladu z obrazloženim mnenjem, ki ga je Nadzorni organ Efte dal dne 25. januarja 2012, o neizpolnjevanju njegovih obveznosti iz členov 31 in 36 Sporazuma EGP na področju začasnega dela in posredovanja zaposlitev.
            
         
               —
            
            
               Pri spornih ukrepih gre za člena 25 in 26 akta Verordnung vom 11. Juli 2000 zum Gesetz über die Arbeitsvermittlung und den Personalverleih (uredba z dne 11. julija 2000 o posredovanju zaposlitev in storitvah začasne zaposlitve).
               Nadzorni organ Efte ugotavlja, da nacionalna zakonodaja Lihtenštajna s temi ukrepi nalaga osebam, ki imajo stalno prebivališče v tej državi in so odgovorne za agencije za začasno delo, obveznost zagotavljanja jamstva v višini 50 000 švicarskih frankov. Ista zakonodaja določa, da morajo osebe s podobno funkcijo in stalnim prebivališčem zunaj Lihtenštajna, ki nudijo storitve začasne zaposlitve, zagotoviti jamstvo v višini 100 000 švicarskih frankov. Jamstvo v višini 100 000 švicarskih frankov se prav tako zahteva od agencij za začasno delo zunaj Lihtenštajna, ki nudijo storitve začasne zaposlitve na čezmejni ravni.
            
         
               —
            
            
               Nadzorni organ Efte ugotavlja, da Lihtenštajn s tem, ko nadalje ohranja svojo trenutno veljavno zakonodajo, krši svoje obveznosti iz členov 31 in 36 Sporazuma EGP.